Document ID: /fineweb-2-swissfilter-quality_10-filterrobots/filtered/02818.jsonl.gz/94

2022-09-10
Taj najnoviji uradak Hrvatskog kazališta u Švicarskoj biti će emitiran sutra uvečer (nedjelja, 11.9.), u udarnom terminu u 20. 00 na televiziji Herceg Bosne.
Podržite rad RTV Herceg-Bosne: https://www.paypal.me/rtvhb
mjuzikl KAD SU ŠUTJELA ZVONA, a sad je objavljen kao TV film (Hercegovačka franjevačka provincija & HKM Solothurn, Solothurn - Mostar, 2022).
Ovo djelo provodi nas POGLAVITO kroz mučenička vremena našeg naroda i posebice Katoličke Crkve kroz četiri-pet stoljeća turske okupacije i zuluma nad hrvatskim narodom, a od kojega se ni danas nismo potpuno oslobodili.
Mjuzikl KAD SU ŠUTJELA ZVONA okupio je više od stotinu sudionica i sudionika, amatera i profesionalaca s područja glazbe, glume, plesa i filma, kako iz Švicarske tako i iz domovine. Od imena glazbenika tu nalazimo i ona kao što su Mate Bulić, Ana Badrov, don Dragan Filipović, Frane Vugdelija, Dražen Žanko, Magdalena Koštroman, Matej Mudrovčić, fra Radovan Ćorić i mnogi drugi. Glazbene aranžmane potpisuje nekoliko aranžera, a najviše Tino Mostak, tekst i glazbu fra Šito, a video majstorije video-studio Lučko u Zagrebu.
Mjuzikl je objavljen na DVD-u u izdanju HKM Solothurn i Hercegovačke franjevačke provincije Mostar i može se dobiti u misiji.
Admin - 21:24:46 | Kommentar hinzufügen
2022-09-04
Knjigu priča hrvatskoga književnika fra Šimuna Šite Ćorića “Putokazi s jednog planeta”, u koju su utkani autorova širina i dubina interesa, znanja i iskustva promatrajući i spoznajući svijet, objavio je zagrebački nakladnik Kršćanska sadašnjost.
Nakladnik ističe kako je franjevački redovnik, misionar, književnik, glazbenik, psiholog i sveučilišni profesor, fra Šimun Šito Ćorić u ovoj knjizi prikupio žanrovski različite tekstove, nastajale tijekom gotovo pola stoljeća.
S pravom možemo reći, napominje nakladnik, da je autor u svoje priče utkao cijelog sebe, svu širinu i dubinu svojih interesa, znanja i iskustava, promatrajući i spoznajući svijet iz različitih kutova svoje znatiželje: kao misionar i hodočasnik, kao književnik koji putuje na međunarodne kongrese PEN-a, zatim kao čelni čovjek Hrvatskoga svjetskog kongresa koji se zauzima za hrvatske zajednice širom svijeta, pa kao znanstvenik, glazbenik, putnik.
U susretu s ljudima i kulturama iz svih dijelova svijeta, od Novog Zelanda do Južne Afrike, Europe, Amerike, njegovao je otvorenost, poniznost i prijateljstvo, dopustivši drugima i drukčijima da ga dotaknu i obogate, naglašava nakladnik. Pritom se, ističe, uvijek vraćao vlastitim korijenima, hrvatskim otiscima na planetu, hrvatskim iseljenicima.
Knjiga “Putokazi s jednog planeta” zapis je, naglašava nakladnik, o životu jednoga franjevačkog redovnika, svjetskoga putnika koji je od drugih znao primati, ali i drugima davati, što najbolje svjedoče upravo izvješća u ovoj knjizi.
Šimun Šito Ćorić, rođen u Paoči kraj Međugorja 1949., poznat je kao autor brojnih knjiga literarnog i znanstvenog sadržaja te niza nosača zvuka. Pojedine njegove knjige i tekstovi prevedeni su na engleski, francuski, njemački, talijanski, španjolski i druge jezike, a član je niza strukovnih međunarodnih društava.
Uvrštavan je u brojne domaće i strane antologije poput “Zlatne knjige hrvatskog pjesništva od početaka do danas”, američkih “Great Poems of the Western World” i “American poets and their poems” ili u onu švicarskog PEN-kluba, čiji je član od 1986., a član Društva američkih pjesnika od 1981.
Admin - 11:05:04 @ Novosti
2022-02-28
Drage sestre, draga braćo
Sigurno svi pratite krvavu invaziju Rusije na Ukrajinu, a koju je papa Franjo nazvao „đavolskom i perverznom“. Na današnjem sastanku nas misionara Hrvatskih katoličkih misija u CH u Luzernu, odlučili smo zajednički pokazati solidarnost s ukrajinskim narodom, koji je također našemu narodu u ratnim nevoljama pomagao, a Ukrajina je među prvima još u prosincu 1991. priznala Republiku Hrvatsku.
Stoga vas sve u našoj misiji Solothurn i sve koji ovo čitate molim, da dadnete i vi svoj prilog! Sve što se skupi po hrv. kat. misijama bit će zajednički predano Švicarskom Caritasu za najugroženije u ukrajinskom narodu. Svoje novčane priloge možete uplatiti na Kruh sv. Ante misije Solothurn ili predati nakon nedjeljnih sv. misa. Neka vam Gospodina stostruko sve to nadoknadi! Od srca i iz zahvalnosti sve zdravo i sretno vama i vašima, vaš
fra Šito
Olten, 28.veljače 2022.
Admin - 21:53:10 @
2022-02-04
Präzisierungen zur bisher erfolgten Kommunikation des Bistums Basel
3. Februar 2022.
Alle Massnahmen gelten ab dem 3. Februar 2022.
Allgemeine Hinweise: Die Omikron-Welle stabilisiert sich zurzeit auf hohem Niveau.
Die Krankheitsverläufe sind milder als befürchtet.
Darum beginnt der Bundesrat mit Lockerungen:
• Die Homeoffice-Pflicht wird in eine Homeoffice-Empfehlung geändert.
Die Maskenpflicht am Arbeitsplatz gilt weiterhin.
• Die Kontaktquarantäne wird vollständig aufgehoben.
Admin - 21:26:28 @ Novosti
2021-12-20
Ova 2021. evo prolazi kao baš nijedna dosad. Nakon svega, evo nam Bog daruje još jedan Božić i još jednu godinu. Pred nama je ponovno nova mogućnost da se Božićem i novom 2022.godinom nadahnemo, ozbiljnije pogledamo na svoje prošle, tekuće i buduće dane, te da u radosti i veselju provedemo što više vremena sa svojim najdražima!
Hvala vam svima koji nesebično doprinosite da i u ime naše misije možemo ublažavati nevolje ljudi, jer ove godine kao nikad siromaštvo je poraslo u našem narodu, pa ljudi s raznih strana RH i BIH traže pomoć. Svakoga pomognemo makar i skromno, jer zbog znatno manje ljudi u crkvi, pa i neke zatvorenosti, nikad manje sredstava nismo imali.
Određene su nam mjere koje nas razbijaju kao zajednicu i to nas sve do dna duše boli, a nemamo izbora. Mi preboljeli i cijepljeni - 2G - sretat ćemo se redovno u crkvi, a vama ostalima želim da od svojih stanova ili kuća napravite duhovne crkvice i Betleheme… Vi ćete tako biti sličniji Kristu u jaslicama, nego mi u crkvi.
Pokušavam također s voditeljima u župama Dulliken i Solothurn provesti ozvučenje ispred ulaznih vrata crkve, pa da vi koji ste ispred crkve, možete sudjelovati u sv. Misi.
BEZ OBZIRA NA SVE, NAĐIMO NAČINA DA NAM NE UBIJU BOŽIĆ I BOŽIĆNE BLGADANE! VAMA SVIMA BEZ RAZLIKE, RADOSNI I ČESTITI BOŽIĆNI DANI I BILA PUNA SVAKOG BLAGOSLOVA 2022.!
Vaš fra Šito
Olten, u tjednu pred Božić 2021.
Admin - 23:20:01 @